Мамытова Дамира Амановна

Мамытова Дамира Амановна (21. 6. 1957-жылы туулган, Фрунзе шаары) – айыл чарба илимдеринин доктору (1999). СССРдин 50 жылдыгы атындагы КМУнун география факультетин бүтүргөн (1980). 1980–87-жылдары Кыргыз ССР Илимдер академиясынын Сейсмология институтунда улук инженер, СССРдин айыл чарба министрлигинин жер ресурстары мамлекеттик ИИИде кенже илимий кызматкер (1987–91), Кыргыз ССР Илимдер академиясынын Биология институтунун токой бөлүмүндө улук илимий кызматкер (1991–99), бир мезгилде 1992–94-жылдары К. И. Скрябин атындагы КАЧИде окутуучу, 1999-жылдан Кыргыз Республикасынын Улуттук илимдер академиясынын Биология-топурак таануу институтунда жетектөөчү илимий кызматкер. Илимий багыты – генезистер жана картография, агро-өндүрүштүк топтоштуруу, топурак-географиялык жана табият-айыл чарбалык райондоштуруу, топурактын азыркы акыбалын изилдөө, топурактын экологиялык туруктуулугун жана топурактын биологиялык кунардуулугун сактоо жана жогорулатуу боюнча. Анын 60тан ашык илимий эмгеги, анын ичинде 3 монография, 2 методикалык көрсөткүчтөр, 17 картографиялык материалдары жарык көргөн. Эмгектери: Природно-сельскохозяйственное районирование Кыргызстана. Б., 1992; Систематический список почв КР (в соавторстве). Б., 1994. 
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7